น้ำมันพุ่งกว่า5$/ดาวโจนส์ร่วงหนัก/ทองบวกแรง
หุ้นดาวโจนส์ปิดร่วง 448.96 จุด กังวลราคาน้ำมันพุ่งกดดันเงินเฟ้อ โดยราคาน้ำมันวันนี้พุ่งอีก 5.66 ดอลลาร์ หลังท่อลำเลียงน้ำมันคาซัคสถานได้รับความเสียหายจากพายุ ขณะที่ทองคำบวกแรง 15.80 ดอลลาร์
24 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,358.50 จุด ลดลง 448.96 จุด หรือ -1.29%, ดัชนี เอสแอนด์พี 500 ปิดที่ 4,456.24 จุด ลดลง 55.37 จุด หรือ -1.23% และดัชนี แนสแดค ปิดที่ 13,922.60 จุด ลดลง 186.21 จุด หรือ -1.32%บรรยากาศการซื้อขายในตลาดหุ้นนิวยอร์กได้รับแรงกดดันจากความกังวลที่ว่า การพุ่งขึ้นอย่างต่อเนื่องของราคาน้ำมันจะส่งผลให้เกิดภาวะเงินเฟ้อและบั่นทอนการเติบโตของเศรษฐกิจ อีกทั้งจะเป็นปัจจัยที่ผลักดันให้เฟดเร่งปรับขึ้นอัตราดอกเบี้ยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 5.66 ดอลลาร์ ปิดที่ 114.93 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 6.12 ดอลลาร์ ปิดที่ 121.60 ดอลลาร์ต่อบาร์เรล หลังมีรายงานว่าบริษัทแคสเปียน ไปป์ไลน์ คอนซอร์เทียม (Caspian Pipeline Consortium -CPC) ของคาซัคสถาน ระงับการส่งออกน้ำมันเนื่องจากประสบความเสียหายจากพายุราคาทองคำโคเม็กซ์งวดส่งมอบเดือนเมษายน เพิ่มขึ้น 15.80 ดอลลาร์ ปิดที่ 1,937.30 ดอลลาร์ต่อออนซ์